**Spoštovani!**

Bliža se konec šolskega leta in pripravljamo se na naslednjega. Kot vsako leto vam tudi letos omogočamo **izposojo učbenikov iz učbeniškega sklada** in pomoč pri nakupu delovnih zvezkov, zvezkov in drugih potrebščin.

Izposoja iz **učbeniškega sklada** je možna ob naročilu kompleta učbenikov. Tudi v šolskem letu 2021/2022 bo Ministrstvo za šolstvo in šport omogočilo **brezplačno izposojo učbeniških kompletov za vse razrede skladno s pravilnikom.**

Ob izteku šolskega leta morajo učenci učbenike vrniti v šolo. Če bo učbenik poškodovan, uničen ali pa ga učenci ne bodo vrnili, bodo morali plačati odškodnino v skladu z 12. členom Pravilnika o upravljanju učbeniških skladov. Uporabnik sklada se lahko med šolskim letom odloči, da bo posamezen učbenik obdržal. V tem primeru je dolžan plačati razliko do nabavne cene učbenika.

• **STARŠI**! Za nakup **delovnih zvezkov in drugih potrebščin** se odločite sami pri za vas najprimernejšem ponudniku. Naročanje poteka v njihovih spletnih trgovinah, saj naročilnic na papirju ne boste prejeli v šoli. Sezname si lahko tudi natisnete in vse potrebno sami kupite v trgovini, saj imajo ponudniki sezname DZ in potrebščin. Lahko pa izpolnjeno naročilnico pošljete po pošti ali osebno odnesete ponudniku: **DRŽAVNA ZALOŽBE SLOVENIJE (Novo mesto, Sevnica), KOPIJA NOVA in MLADINSKA KNJIGA (Glavni trg NM, Qlandija NM), BAGS AND MORE Novo mesto**.

Izjema velja za učence 1., 2. in 3. razreda, ki bodo dobili delovne učbenike (delovne zvezke) v šoli, saj jih plača Ministrstvo za izobraževanje, znanost in šport. Ostale pripomočke kupite starši.

Na šolo smo prejeli spletne povezave ponudnikov, in sicer

**DRŽAVNE ZALOŽBE SLOVENIJE, KOPIJE NOVE, MLADINSKE KNJIGE in BAGS AND MORE NOVO MESTO.**

**Koda naše šole: 5086388**

**KOPIJA NOVA**: <https://www.kopija-nova.si/os?pmr=19s&pmid=momjll5a5wlt>

<https://sole.kopija-nova.si/pasice.php?pmr=19s&pmid=momjll5a5wlt>

**DZS**: <https://issuu.com/dzsdd/docs/katalog_solskih_potrebscin_2021>

**MLADINSKA KNJIGA**: <https://www.emka.si/webapp/wcs/stores/servlet/sl/emkasi>

**BAGS AND MORE NOVO MESTO**:

**OŠ FRANA METELKA- PODRUŽNICA BUČKA**

<https://drive.google.com/drive/folders/1vupKpiCMdFFJi8taHZJJEnf4x89SPS89?usp=sharing>

**OŠ FRANA METELKA ŠKOCJAN**

<https://drive.google.com/drive/folders/1z1LAZU5istcpCKHgIa7F1886v9s9vlAb?usp=sharing>

Zraven pripenjam tudi e-katalog, ki ga prav tako lahko objavite na spletni strani

[http://officeandmore.si/katalog2021/](http://officeandmore.si/katalog2021/%20)

Naročilnico za UČBENIŠKI SKLAD izpolnite in prinesite (razredniku/razredničarki ali v šolsko knjižnico) ali pošljite po elektronski pošti na e-naslov

os-skocjan@guest.arnes.si **le v primeru**, če **NE ŽELITE**, da si vaš otrok izposodi učbenike iz učbeniškega sklada, najkasneje do 22. 6. 2021.

**ČE BO VAŠ OTROK UPORABNIK UČBENIKOV IZ UČBENIŠKEGA SKLADA,**

**obrazca NI POTREBNO vrniti.**

**Lepo pozdravljeni.**

 **Marinka Cerinšek,**

 **šolska knjižničarka in upravljavka učbeniškega sklada**

Škocjan, 15. 6. 2021

**IZJAVA**

Učenec/učenka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v šolskem letu 2021/2022 v \_\_\_\_\_\_ razredu

NE BO (obkrožite) uporabljal/-a učbenikov iz šolskega učbeniškega sklada.

 Podpis staršev: \_\_\_\_\_\_\_­­­­­­­­­